Carlo Ancelotti

Karlas Ančelotis (Carlo Ancelotti; g. 1959 m. birželio 10 d.) – Italijos futbolininkas, futbolo treneris. Vienas labiausiai tituluotų pasaulio futbolo trenerių,keturiskart UEFA Čempionų lygos laimėtojas.

Žaidėjo karjera 
Karjerą pradėjo „Parmos“ klube, rungtyniavusiame Serie C, ir padėjo jam pakilti į Serie B. Nuo 1979 m. įsitvirtino „Romos“ klube, su kuriuo 1984 m. pasiekė Europos taurės finalą. Nuo 1985 m. Ančelotis buvo komandos kapitonu.

1987 m. perėjo į trenerio Arigo Sakio treniruojamą itin pajėgią „AC Milan“ komandą, su kuria dusyk laimėjo Čempionų lygą, ir pasiekė dar keletą vietinių ir tarptautinių trofėjų. 1992 m., kentėdamas dėl kelio traumos, Ančelotis būdamas 33 baigė futbolininko karjerą.

1981–1989 m. Ančelotis rungtyniavo Italijos rinktinėje, dalyvavo 2 pasaulio ir 1 Europos čempionate, bet dėl traumų rinktinėje svarbesnio vaidmens neturėjo.

Trenerio karjera 
Ančelotis baigė trenerių kursus Koverčiano mokykloje Florencijoje, 1992–1995 m. dirbo trenerio Arigo Sakio asistentu Italijos rinktinėje. 1995 m. pradėjo savarankišką trenerio darbą Serie B klube „Reggiana“ ir padėjo šiam iškopti į Serie A. Vėliau perėjo į savo buvusį klubą „Parmą“, su kuriuo išlaikė aukštas vietas Serie A, bet titulų neiškovojo.

Nuo 1999 m. Ančelotis ėmė treniruoti aukščiausio lygio klubus: „Juventus“, vėliau „Milaną“, su kurio auksine karta keletą metu buvo viena galingiausių komandų Europoje (dusyk laimėjo Čempionų lygą ir kartą liko antri). 2009 m., suprastėjus rezultatams, iš „Milano“ išėjo ir buvo pakviestas dirbti Londono „Chelsea“. Su šia komanda 2010 m. laimėjo Premier lygą. Vėliau dirbo PSG, kur laimėjo Ligue 1, bet jo komanda krito Čempionų lygos ketvirtfinalyje, todėl sezono pabaigoje Ančelotis atleistas.

2013–2015 m. Ančelotis dirbo Madrido „Reale“, su kuriuo laimėjo UEFA Čempionų lygą ir Ispanijos Karaliaus taurę. Nepaisant sėkmingo „Realo“ žaidimo prie Ančeločio, „Real“ savininkas Florentinas Peresas trenerį atleido. 2015 m. treneris pradėjo dirbti Miuncheno „Bayern“, su kuriuo laimėjo „Bundeslygą“, bet 2017 m., po pralaimėjimo PSG rezultatu 3:0 Čempionų lygos grupės varžybose, atleistas.

Vėliau Karlas Ančelotis dirbo kiek silpnesnėse komandose: sezoną treniravo „Napoli“, vėliau du sezonus „Evertoną“. 2021 m. vėl grįžo dirbti į Madrido „Realą“, su kuriuo jau pirmajame sezone laimėjo La Ligą, o UEFA Čempionų lygos finale įveikė „Liverpool“. K. Ančelotis iškovojo rekordinį ketvirtąjį UEFA Čempionų lygos trofėjų.

Laimėjimai

Žaidėjo karjeros laimėjimai 
Roma
 Serie A: 1982–83 m.
 Coppa Italia: 1979–80, 1980–81, 1983–84, 1985–86 m.

AC Milan
 Serie A: 1987–88, 1991–92 m.
 Supercoppa Italiana: 1988 m.
 UEFA Čempionų lyga: 1988–89, 1989–90 m.
 UEFA supertaurė: 1989,1990 m.
 FIFA Tarpžemyninė taurė: 1989,1990 m.

Italija
 Pasaulio futbolo čempionatas: 3 vieta – 1990 m.

Trenerio karjeros laimėjimai 
Juventus
 UEFA Intertoto taurė: 1999 m.

AC Milan
 Serie A: 2003–04 m.
 Coppa Italia: 2002–03 m.
 Supercoppa Italiana: 2004 m.
 UEFA Čempionų lyga: 2002–03, 2006–07 m.; 2 vieta: 2004–05 m.
 UEFA supertaurė: 2003, 2007 m.
 FIFA Pasaulio klubų taurė: 2007 m.

Chelsea
 Premier League: 2009–10 m.
 FA taurė: 2009–10 m.
 FA Community Shield: 2009 m.

Paris Saint-Germain
 Ligue 1: 2012–13 m.

Real Madrid
 La Liga: 2021–22 m.
 Copa del Rey: 2013–14 m.
 Supercopa de España: 2021–22 m.
 UEFA Čempionų lyga: 2013–14,  2021–22 m.
 UEFA supertaurė: 2014 m.
 FIFA Pasaulio klubų taurė: 2014 m.

Bayern Munich
 Bundesliga: 2016–17 m.
 DFL-Supercup: 2016 m., 2017 m.

Asmeniniai
 Serie metų treneris: 2001, 2004 m.
 Panchina d'Oro: 2002–03, 2003–04 m.
 IFFHS pasaulio metų klubinio futbolo treneris: 2007, 2014 m.
 Globe Soccer Awards metų treneris: 2014 m.
 AS Roma šlovės galerija: 2014
 Italijos futbolo šlovės galerija: 2015
 AC Milan šlovės galerija

Dalyvavimas čempionatuose 

|}

Šaltiniai 

Italijos futbolininkai
Italijos futbolo treneriai